[bookmark: _Hlk128465623]NOLIKUMS 
Cenu aptaujai par pakalpojuma sniegšanu
“Nekustamo īpašumu Meistaru iela 37, Valdlaučos un Rīgas iela 67, Baldonē telpu nomas maksas vērtības noteikšana”
1. [bookmark: _Toc26600573]Pasūtītājs un kontaktpersonas
1.1. [bookmark: _Hlk231898631] Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv  (turpmāk – Pasūtītājs). 
1.2. Cenu aptaujas (turpmāk – Iepirkums) procedūru veic ar Pasūtītāja SIA „Ķekavas nami” 2024. gada 15.janvāra valdes sēdes protokola Nr.2-2024 2.punktu apstiprināta Iepirkuma komisija (turpmāk – Iepirkuma komisija). 
1.3. Iepirkuma nolikums apstiprināts iepirkumu komisijas 2026.gada 8.jūnija sēdē.
[bookmark: _Toc26600578]2. Informācija par iepirkuma priekšmetu:
2.1. SIA “Kekavas nami” nekustamā īpašuma telpu nomas maksas vērtības noteikšana.
2.2. Nekustamais īpašums Meistaru iela 37 Valdlaučos, Ķekavas pagastā, Ķekavas novadā, ražošanas ēka (kadastra apzīmējums 80700010032041) – turpmāk Objekts nr.1  un nekustamais īpašums Rīgas ielā 67, neapdzīvojamā telpa nr.6, Baldonē, Ķekavas novadā (būves kadastra apzīmējums 800050011602 002) – turpmāk Objekts nr.2.
[bookmark: _Hlk128398880]2.3. CPV kods: 79419000-4 (Novērtēšanas konsultāciju pakalpojumi).
2.4. Paredzamā līgumcena: saskaņā ar Publisko iepirkumu likuma 9.pantu.
2.5. Vērtēšanas metode – zemākās cenas piedāvājums
2.6. Līguma izpildes termiņš: 3 (trīs) nedēļu laikā no iepirkuma līguma noslēgšanas dienas.
3. Piedāvājumu iesniegšanas vieta, termiņš un kārtība:
3.1. Piedāvājums iepirkumam jāiesniedz elektroniski, iesūtot info@kekavasnami.lv līdz 2026.gada 15.jūnijam plkst. 11.00.
3.2. Kontaktpersonas par:
3.2.1. piedāvājumu iesniegšanas kārtību – projektu vadītājs Ilgonis Leišavnieks, tālr. 29286907, e-pasts: ilgonis.leisavnieks@kekavasnami.lv;
3.2.2. Objekta nr.1 apsekošanu – ēku un teritorijas pakalpošanas speciāliste Ģertrūde Tihonova, tālr. 29220011 (taustiņš 1-1);
3.2.3. Objekta nr.2 apsekošanu – ēku un teritorijas pakalpošanas speciālists Artūrs Krastiņš, tālr. 29220011 (taustiņš 1-4).
3.3.  Piedāvājumu pretendentam jāiesniedz  par visu iepirkuma priekšmeta apjomu. 
[bookmark: _Hlk128465980]4. Prasības pretendentiem un iesniedzamie dokumenti
4.1. Par pretendentu var būt persona (fiziskā persona vai normatīvajos aktos noteiktā kārtībā reģistrēts komersants, kurš nodarbina atbilstošas kvalifikācijas fizisko personu), kurai ir profesionālās kvalifikācijas sertifikāts nekustamā īpašuma novērtēšanai, kas izsniegts 2014.gada 23.septembra Ministru kabineta noteikumos Nr.559 “Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība” noteiktajā kārtībā.
4.2. Pretendentiem jāiesniedz šādi kvalifikācijas dokumenti un informācija:
4.2.1. pretendenta pieteikums dalībai iepirkumā un finanšu piedāvājums (1.pielikums), gadījumos.
4.2.2. pievienojis dokumentu (sertifikātu) kopijas, kas apliecina, ka Pretendents ir kompetents un tiesīgs veikt nekustamā īpašuma vērtēšanu.
5. Piedāvājuma līgumcena un samaksa
5.1.  Finanšu piedāvājumam jābūt izteiktam euro, ietverot visus spēkā esošajos normatīvajos aktos paredzētos nodokļus un nodevas, izņemot pievienotās vērtības nodokli.
5.2. Finanšu piedāvājuma līgumcenā jābūt iekļautām visām izmaksām, kas pretendentam rodas, sniedzot iepirkuma priekšmetā minēto pakalpojumu.
5.3.  Samaksa par pakalpojumu tiks veikta 10 (desmit) darba dienu laikā pēc pieņemšanas – nodošanas akta parakstīšanas un rēķina saņemšanas.

6. Piedāvājumu vērtēšana, izvēles kritērijs un lēmuma pieņemšana
6.1. Piedāvājumu noformējuma pārbaudi, pretendentu atlasi, finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē. 
6.2. Piedāvājumu vērtēšanu komisija veic šādos posmos:
6.2.1. [bookmark: _Toc61530677][bookmark: _Toc61636418][bookmark: _Toc61530678][bookmark: _Toc61636419][bookmark: _Toc61530679][bookmark: _Toc61636420]1. posms – piedāvājuma noformējuma un izslēgšanas nosacījumu esības pārbaude: Komisija pārbauda, vai piedāvājums sagatavots un noformēts atbilstoši nolikumam un pārbauda VID publiskajā datu bāzē informāciju par parādu neesamību.
6.2.2. 2. posms – Finanšu un darba izpildes piedāvājumu atbilstības pārbaude: Komisija sarindo Pretendenta piedāvājumus atbilstoši zemākās cenas nosacījumam. Komisija izvērtē vai piedāvājums nav šķietami nepamatoti lēts. Komisija vērtē pretendentu piedāvātos līguma izpildes termiņus. Ja piedāvātais darbu izpildes termiņš pārsniedz nolikumā noteikto, komisija lemj par tā tālāku virzību. Ja komisijai šķiet piedāvātais termiņš nepamatoti īss, pirms lēmuma pieņemšanas, tā lūdz skaidrojumu no pretendenta.
6.2.3. 3. posms – Pretendentu atlase 
Komisija vērtē atbilstību nolikuma 4. punktā norādītajām prasībām tikai tam Pretendentam, kas atbilst saimnieciski izdevīgākajam nosacījumam un kam būtu piešķiramas līguma slēgšanas tiesības. 
6.3. Ja Pretendenta iesniegtais piedāvājums nekvalificējas kādā no posmu prasībām, tā piedāvājums tiek noraidīts (t.i. netiek vērtēts nākamajā izvērtēšanas posmā).
6.4. Komisija turpmāk piedāvājumu neizskata un attiecīgā Pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:
6.4.1. piedāvājums neatbilst kādai nolikumā noteiktajai prasībai, attiecīgā neatbilstība nav uzskatāma par formālu un ir ievērots samērīguma princips;
6.4.2. piedāvājums tiek atzīts par nepamatoti lētu;
6.4.3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
6.4.4. piedāvājumu izvērtēšanas laikā Pretendents savu piedāvājumu atsauc.
6.5. [bookmark: _Hlk128466352]Iepirkuma komisija izvēlēsies vienu saimnieciski izdevīgāko piedāvājumu, kur izvēles kritērijs ir zemākā līgumcena.
6.6. [bookmark: _Hlk128466486]Informāciju par pretendentu, kuram būtu piešķiramas līguma slēgšanas tiesības, Iepirkuma komisija Publisko iepirkumu likuma 9.panta devītajā daļā noteiktā kārtībā pārbaudīs publiskajās datu bāzēs, lai pārliecinātos, vai uz izraudzīto pretendentu neattiecas minētā likuma 9.panta astotajā daļā noteiktie izslēgšanas noteikumi un nosacījumi saistībā ar Starptautisko un Latvijas Republikas nacionālo sankciju likuma 11.1. pantu.
6.7. Ja izraudzītais pretendents atsakās slēgt iepirkuma līgumu vai būs izslēdzams no dalības iepirkumā sakarā ar Publisko iepirkumu likuma 9.panta astotajā daļā vai Starptautisko un Latvijas Republikas nacionālo sankciju likuma 11.1. panta apstākļu esamību, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.
7. Darba uzdevums un prasības tā iesniegšanai
7.1. Darba izpildes termiņš – 3 (trīs) nedēļas no līguma noslēgšanas dienas.
7.2. Prasības darba izpildei:
7.2.1. Jānosaka Objektu telpu nomas tirgus vērtība (turpmāk – Darbs).
7.2.2. Darbs jāveic kvalitatīvi, apsekojot un fotografējot objektus dabā, aprakstot izmantoto vērtēšanas metodiku un pievienojot nepieciešamos materiālus/dokumentus (kopijas).
7.2.3. Novērtējumos jāsniedz būves apraksts un raksturojums, jāatspoguļo būtiskākie vērtību ietekmējošie faktori un pieņēmumi, argumentēti jāpamato slēdzieni par vērtējamo Objektu tirgus (parasto) vērtību, tajā skaitā, aprakstot izmantoto vērtēšanas metodiku un veikto aprēķinu gaitu.
7.2.4. Novērtējumā argumentēti jāpamato visu izmantoto novērtēšanas metožu koeficientu pielietojums, izmantojot objektu tirgus (parastās) vērtības noteikšanā vairākas metodes.
7.2.5. [bookmark: _GoBack]Darbs jāiesniedz vienā oriģināleksemplārā, vērtējamo Objektu fotouzņēmumi, kas uzņemti diennakts gaišajā laikā JPEG faila formātā. Objekta vērtējums (PDF failā) jānosūta uz e-pasta adresi info@kekavasnami.lv. 
7.3.  Pirms darba nodošanas – pieņemšanas akta parakstīšanas Pasūtītājam ir tiesības prasīt papildinājumus un paskaidrojumus par izpildīto darbu.
7.4. Pasūtītājam 12 (divpadsmit) mēnešu laikā no darba pieņemšanas nodošanas akta abpusējas parakstīšanas dienas ir tiesības uzdot vērtētājam aktualizēt Objektu novērtējumus bez maksas (darba samaksa par Objektu  novērtējumu aktualizāciju netiek paredzēta), ja rodas tāda nepieciešamība. Vērtētājs Objektu novērtējumu aktualizāciju apņemas veikt 10 (desmit) darba dienu laikā.

8. Iepirkuma līguma slēgšana 
Pasūtītājs slēgs iepirkuma līgumu (2.pielikums) ar izraudzīto pretendentu, pamatojoties uz pretendenta piedāvājumu, un saskaņā ar iepirkuma Tehniskās specifikācijas noteikumiem.

Nolikumam ir šādi pielikumi: 
1.pielikums –Pieteikuma un finanšu piedāvājuma forma dalībai iepirkuma procedūrā;
2.pielikums – Līguma projekts


